Doctor Strange in the Multiverse of Madness

Το Doctor Strange in the Multiverse of Madness είναι αμερικανική ταινία με υπερήρωες του 2022, η οποία βασίζεται στον χαρακτήρα Doctor Strange των Marvel Comics. Η παραγωγή έγινε από τα Marvel Studios και η διανομή της από τη Walt Disney Studios Motion Pictures. Αποτελεί συνέχεια του Doctor Strange (2016) και τη 28η ταινία του Κινηματογραφικού Σύμπαντος της Marvel (MCU). Τη σκηνοθεσία ανέλαβε ο Σαμ Ράιμι, ενώ το σενάριο ο Μάικλ Γουόλντρον. Στην ταινία πρωταγωνιστεί ο Μπένεντικτ Κάμπερμπατς στον ρόλο του Δρ. Στίβεν Στρέιντζ, πλαισιωμένος από τους Ελίζαμπεθ Όλσεν, Τσιούετελ Έτζιοφορ, Μπένεντικτ Γουόνγκ, Σότσι Γκόμεζ, Μάικλ Στούλμπαργκ και Ρέιτσελ ΜακΆνταμς. Στην ταινία, ο Στίβεν Στρέιντζ πρέπει να προστατέψει την Αμέρικα Τσάβεζ (Γκόμεζ), μια έφηβη ικανή να ταξιδέψει στο πολυσύμπαν, από την Γουάντα Μάξιμοφ.

Ο σκηνοθέτης και συν-σεναριογράφος του Doctor Strange, Σκοτ Ντέρικσον, είχε σχέδια για μια ταινία τον Οκτώβριο του 2016. Υπέγραψε συμβόλαιο για να επιστρέψει ως σκηνοθέτης τον Δεκέμβριο του 2018, όταν επιβεβαιώθηκε η επιστροφή του Κάμπερμπατς. Ο τίτλος της ταινίας ανακοινώθηκε τον Ιούλιο του 2019, μαζί με τη συμμετοχή της Όλσεν, ενώ η Τζέιντ Χάλεϊ Μπάρτλετ προσλήφθηκε για να γράψει το σενάριο τον Οκτώβριο. Ο Ντέρικσον αποχώρησε από την ταινία τον Ιανουάριο του 2020, λόγω δημιουργικών διαφορών. Οι Γουόλντρον και Ράιμι προσλήφθηκαν τον επόμενο μήνα και ξεκίνησαν από την αρχή την ανάπτυξη της ταινίας, προσθέτοντας στοιχεία τρόμου και κάνοντας την Γουάντα την κακιά της ταινίας, συνεχίζοντας την ιστορία της μίνι σειράς του Disney+ WandaVision (2021). Τα γυρίσματα ξεκίνησαν τον Νοέμβριο του 2020 στο Λονδίνο αλλά έκαναν παύση τον Ιανουάριο του 2021 λόγω της Πανδημίας COVID-19. Η παραγωγή συνέχισε τον Μάρτιο και ολοκληρώθηκε στα μέσα Απριλίου στο Σόμερσετ. Κάποιες σκηνές επίσης γυρίστηκαν στο Σάρρεϋ και στο Λος Άντζελες. Με κόστος παραγωγής $294.5 εκατομμυρίων, το Doctor Strange in the Multiverse of Madness είναι μια από τις ακριβότερες ταινίες όλων των εποχών.

Το Doctor Strange in the Multiverse of Madness έκανε πρεμιέρα στο Θέατρο Ντόλμπι στο Χόλυγουντ του Λος Άντζελες στις 2 Μαΐου 2022 και κυκλοφόρησε στις κινηματογραφικές αίθουσες των Ηνωμένων Πολιτειών στις 6 Μαΐου, ως μέρος της Φάσης Τέσσερα του MCU. Έλαβε θετικά σχόλια από τους κριτικούς και εισέπραξε $955.8 εκατομμύρια παγκοσμίως, με αποτέλεσμα να γίνει η τέταρτη ταινία κυκλοφορίας 2022 με τις μεγαλύτερες εισπράξεις.

 Πλοκή 
Ένας δαίμονας κυνηγάει την Αμέρικα Τσάβεζ και μία εκδοχή του Στρέιντζ σε ένα σημείο ανάμεσα στα σύμπαντα, ενώ ψάχνουν για το Βιβλίο του Βισάντι. Αυτός ο Στρέιντζ σκοτώνεται και η Τσάβεζ, κατά λάθος, δημιουργεί μία πύλη, η οποία μεταφέρει την ίδια και το πτώμα του Στρέιντζ στην Γη-616, όπου η εκδοχή του Στρέιντζ σε αυτό το σύμπαν σώζει την Τσάβεζ από έναν άλλον δαίμονα με βοήθεια από τον Υπέρτατο Μάγο, τον Γουόνγκ. Η Τσάβεζ εξηγεί ότι τα πλάσματα την κυνηγούν επειδή έχει την δύναμη να ταξιδεύει στο πολυσύμπαν.

Αναγνωρίζοντας ρούνους μαγείας, ο Στρέιντζ στρέφεται στην Γουάντα Μάξιμοφ για βοήθεια αλλά συνειδητοποιεί ότι αυτή ευθύνεται για τις επιθέσεις. Αφού απέκτησε την Σκοτεινή Βίβλο και έγινε η Κόκκινη Μάγισσα (Scarlet Witch), η Μάξιμοφ πιστεύει ότι το να ελέγχει τις δυνάμεις της Τσάβεζ θα της επιτρέψει να ξαναβρεθεί με τον Μπίλι και τον Τόμμυ, τα παιδιά που δημιούργησε όσο ήταν στο Westview. Όταν ο Στρέιντζ αρνείται να παραδώσει την Τσάβεζ, η Μάξιμοφ επιτίθεται στο Κάμαρ-Ταζ, σκοτώνοντας πολλούς μάγους. Η Τσάβεζ, κατά λάθος, μεταφέρει τον εαυτό της και τον Στρέιντζ στην Γη-838, ενώ η Μάξιμοφ χρησιμοποιεί το Σκοτεινή Βίβλο για να "ονειροβατήσει", παίρνοντας τον έλεγχο της ομολόγου της στη Γη-838, η οποία ζει μία ήσυχη ζωή με τους δικούς της Μπίλι και Τόμμυ. Μια μάγισσα, που επέζησε, θυσιάζει τον εαυτό της για να καταστρέψει την Σκοτεινή Βίβλο και σταματάει την ονειροβασία. Εξαγριωμένη, η Μάξιμοφ αναγκάζει τον Γουόνγκ να την οδηγήσει στο βουνό Γουάνταγκορ, την πηγή της δύναμης της Σκοτεινής Βίβλου, για να επαναφέρει την ονειροβασία.

Ενώ ψάχνουν για βοήθεια, ο Στρέιντζ και η Τσάβεζ συλλαμβάνονται από τον Υπέρτατο Μάγο της Γης-838, Καρλ Μόρντο και μεταφέρονται στους Illuminati, μία ομάδα αποτελούμενη από τον Μόρντο, την Πέγκι Κάρτερ (Captain Carter), τον Μπλάκαγκαρ Μπόλταγκον (Black Bolt), την Μαρία Ράμπο (Captain Marvel), τον Ριντ Ρίτσαρντς (Mr. Fantastic) και Τσαρλς Εξέβιερ (Professor X). Εξηγούν ότι λόγω απερίσκεπτης χρήσης της Σκοτεινής Βίβλου του σύμπαντος τους, σε μία προσπάθεια να νικήσουν τον Θάνος, ο Στρέιντζ της Γης-838 προκάλεσε μία "σύγκρουση", καταστροφική για το σύμπαν. Αφού νίκησαν τον Θάνος, οι Illuminati εκτέλεσαν τον Στρέιντζ τους για να τον αποτρέψουν από το να προκαλέσει περισσότερο κακό. Ο Μόρντο πιστεύει ότι ο Στρέιντζ της Γης-616 είναι εξίσου επικίνδυνος αλλά η Μάξιμοφ επαναφέρει την ονειροβασία της στο Βουνό Γουάνταγκορ και φτάνει μέσα στο σώμα της ομολόγου της από την Γη-838 πριν αποφασίσουν. Σκοτώνει όλους του Illuminati εκτός από τον Μόρντο, τον οποίο ο Στρέιντζ υπερνικά πριν το σκάσει μαζί με την Τσάβεζ. Οι δυό τους δραπετεύουν με βοήθεια από την ομόλογο της πρώην αρραβωνιαστικιάς του Στρέιντζ, Κριστίν Πάλμερ, μίας επιστήμονα που δουλεύει με τους Illuminati.

Ο Στρέιντζ, η Τσάβεζ και η Πάλμερ μπαίνουν στο σημείο ανάμεσα στο σύμπαντα για να βρουν το Βιβλίο του Βισάντι, το οποίο είναι το αντίθετο της Σκοτεινής Βίβλου αλλά η Μάξιμοφ εμφανίζεται και το καταστρέφει. Έπειτα, παίρνει τον έλεγχο του μυαλού της Τσάβεζ και χρησιμοποιεί τις δυνάμεις της για να στείλει του άλλους σε ένα σύμπαν κατεστραμμένο από σύγκρουση. Ο Στρέιντζ κερδίζει τον Στρέιντζ του κατεστραμμένου σύμπαντος, ο οποίος έχει διαφθαρεί από την Σκοτεινή Βίβλο του σύμπαντος του, και το χρησιμοποιεί για να ονειροβατήσει μέσα στο σώμα του νεκρού ομολόγου του στη Γη-616. Με την βοήθεια του Γουόνγκ ο Στρέιντζ σώζει την Τσάβεζ από την Μάξιμοφ που προσπαθεί να της πάρει τις δυνάμεις, και ενθαρρύνει την Τσάβεζ να χρησιμοποιήσει τις ικανότητες της. Μεταφέρει την Μάξιμοφ στη Γη-838, όπου βλέπει τον Μπίλι και τον Τόμμυ να της κρύβονται από φόβο ενώ κλαίνε για την αληθινή του μητέρα. Συνειδητοποιώντας σε τι έχει μετατρέψει τον εαυτό της, η Μάξιμοφ υποχωρεί και χρησιμοποιεί τις δυνάμεις της για να κατεδαφίσει το Βουνό Γουάνταγκορ, καταστρέφοντας ταυτόχρονα όλα τα αντίγραφα της Σκοτεινής Βίβλου σε όλο το πολυσύμπαν και φαινομενικά θυσιάζοντας τον εαυτό της κατά τη διαδικασία. Η Τσάβεζ επιστρέφει τον Στρέιντζ και την Πάλμερ στα αντίστοιχα σύμπαντα τους.

Κάποια στιγμή αργότερα, το Κάμαρ-Ταζ επισκευάζεται και οι μάγοι που επιβίωσαν, μαζί με την Τσάβεζ, συνεχίζουν την εκπαίδευση. Ο Στρέιντζ αναπτύσσει ένα τρίτο μάτι ως αποτέλεσμα της χρήσης της Σκοτεινής Βίβλου και της ονειροβασίας μέσα σε ένα πτώμα. Στην πρώτη σκηνή μετά τους τίτλους τέλους, μία μάγισσα πλησιάζει τον Στρέιντζ και τον προειδοποιεί ότι οι πράξεις του έχουν προκαλέσει μία σύγκρουση που πρέπει να την βοηθήσει να διορθώσουν. Ο Στρέιντζ την ακολουθεί στην Σκοτεινή Διάσταση.

Σημειώσεις

Παραπομπές

Εξωτερικοί σύνδεσμοι




Κατηγορία:Ταινίες του 2022
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές 3D ταινίες
Κατηγορία:Αμερικανικές περιπετειώδεις ταινίες φαντασίας
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες βασισμένες σε κόμικς της Marvel
Κατηγορία:Doctor Strange (σειρά ταινιών)
Κατηγορία:Μαγεία στις ταινίες
Κατηγορία:Ταινίες με μουσική σύνθεση Ντάνι Έλφμαν
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες γυρισμένες στο Λος Άντζελες
Κατηγορία:Παράλληλα σύμπαντα στη μυθοπλασία
Κατηγορία:Ταινίες της Τέταρτης Φάσης του Κινηματογραφικού Σύμπαντος της Marvel
Κατηγορία:Crossover ταινίες με υπερήρωες
Κατηγορία:Ταινίες 4DX
Κατηγορία:Ταινίες IMAX
Κατηγορία:Ταινίες γυρισμένες στα Longcross Studios
Κατηγορία:Αμερικανικές ταινίες με υπερήρωες
Κατηγορία:Ταινίες ScreenX
Κατηγορία:Ταινίες της Marvel Studios
Κατηγορία:Ταινίες σε παραγωγή Κέβιν Φάιγκι